b'\n_START_ARTICLE_\nProgramvareagent\n_START_SECTION_\nBruksomr\xc3\xa5der\n_START_PARAGRAPH_\nAgenter er en spennende tiln\xc3\xa6rming til den stadig \xc3\xb8kende mengden av tjenester og data som omgir oss. Mobiltelefoner, h\xc3\xa5ndholdte enheter og selv vanlige stue-pc-er kan ha problemer med \xc3\xa5 takle den enorme datamengden som finnes p\xc3\xa5 internett. Derfor har man i over 20 \xc3\xa5r beskrevet hjelpeprogrammer for pc-brukeren. Apple beskriver allerede i 1988 i videoen Knowledge Navigator et slikt system. Brukeren har en agent som behandler lynmeldinger (IM) en agent som behandler e-post, en presentasjonsagent osv. Disse kan samarbeide og automatisk sende svar tilbake i form av e-post, telefon osv.\n_START_SECTION_\nHistorie\n_START_PARAGRAPH_\nI Norge har Telenors forskningsavdeling og Universitetet i Troms\xc3\xb8 v\xc3\xa6rt ledende i Agentforskning. Blant annet har har MIT knyttet Telenors forskning tett til sitt bryst n\xc3\xa5r det gjelder overv\xc3\xa5kning av sauer ved hjelp av agenter._NEWLINE_Teknikken ser ut til \xc3\xa5 ha opplevd en god hype eller medieinteresse p\xc3\xa5 midten av 90-tallet, men etter nedgangen i IT-bransjen p\xc3\xa5 begynnelsen av dette milleniet har stadig flere forskningsmilj\xc3\xb8er lagt ned sine satsninger p\xc3\xa5 agenter. Agenter har v\xc3\xa6rt teknikken som "viser-deg-hva-du-har-i-kj\xc3\xb8leskapet", noe flere teknologier har lovet b\xc3\xa5de f\xc3\xb8r og etter agentenes opptur for ti \xc3\xa5r siden. _NEWLINE_I dag er fokus flyttet mer over p\xc3\xa5 det \xc3\xa5 tilby informasjon enn \xc3\xa5 hente den selv. Agenter som typisk ble brukt som vevkravlere (\xc2\xabweb crawlers\xc2\xbb) og for \xc3\xa5 hente data p\xc3\xa5 nett har n\xc3\xa5 f\xc3\xa5tt hard konkurranse fra vevtjenester (\xc2\xabweb services\xc2\xbb), RSS foring (\xc2\xabRSS feed\xc2\xbb), XML og andre distribusjonskanaler.'